# รายชื่อตัวละครในอีวานเกเลียน
รายชื่อตัวละครและเทวทูตในอะนิเมะซีรีส์เรื่อง อีวานเกเลียน

 เนิร์ฟ 
 บุคลากร 
 อิการิ เก็นโด 
อิการิ เก็นโด (碇 ゲンドウ) หรือนามสกุลเดิมคือ โรกุบุนงิ เป็นผู้บัญชาการของเนิร์ฟ เป็นบิดาของอิการิ ชินจิ รับผิดชอบงานด้านการพัฒนาอีวานเกเลียน และดำเนินแผนพัฒนามนุษยชาติให้เป็นไปตามที่เซเล่ต้องการ อย่างไรก็ตาม เก็นโดก็มีแผนการณ์ของตัวเองที่อยู่เหนือความคาดหมายของเซเล่
 ฟุยูสึกิ โคโซ 
ศาสตราจารย์ ฟุยูสึกิ โคโซ (冬月 コウゾウ) เป็นรองผู้บัญชาการของเนิร์ฟ อดีตเขาเป็นอาจารย์ประจำวิชาอภิปรัชญาที่มหาวิทยาลัยเคียวโตะ ตัวเขาได้สนใจในงานวิจัยและทฤษฎีของอิการิ ยูอิ (ภรรยาของเก็นโด) และกลายเป็นอาจารย์ที่ปรึกษาของยูอิ ต่อมายูอิจึงแนะนำเขาให้รู้จักกับเก็นโด ภายหลัง 2nd impact เขากับเก็นโดได้เดินทางไปยังซากของทวีปแอนตาร์กติกา เขาไม่เห็นด้วยที่เก็นโดจะไปทำงานให้กับองค์กรประหลาดที่ชื่อว่าเซเล่หลังเขาทราบว่า เซเล่เป็นผู้อยู่เบื้องหลัง 2nd impact เก็นโดได้พาเขาไปชมจีโอฟร้อนท์และฐานบัญชาการเนิร์ฟที่กำลังก่อสร้าง และเอ่ยปากชวนเขามาทำงานด้วยในตำแหน่งรองผู้บัญชาการ
 คัตสึรางิ มิซาโตะ 
คัตสึรางิ มิซาโตะ (葛城 ミサト) เป็นหัวหน้าฝ่ายยุทธการของเนิร์ฟ รับผิดชอบการออกปฏิบัติการของอีวานเกเลียน, การป้องกันเมืองนีโอโตเกียว-03 และการกำจัดเทวทูต เธอเป็นผู้รอดชีวิตเพียงคนเดียวของคณะสำรวจและวิจัยประจำฐานปฏิบัติการที่สอง สหประชาชาติ ที่ทดลองกับร่างของอาดัมจนเกิด 2nd impact ซึ่งเธอได้สูญเสียบิดาในคราวนั้น นอกจากนี้เธอยังรับหน้าที่เป็นผู้ปกครองของ อิการิ ชินจิ และ โซรีว อะสึกะ  และเธอยังมีความสัมพันธ์ฉันท์ชู้สาวกับคาจิ เรียวจิ
 อากางิ ริตสึโกะ 
ดร. อากางิ ริตสึโกะ (赤木 リツコ) เป็นหัวหน้าฝ่ายเทคนิคและวิจัยของเนิร์ฟ รับผิดชอบในการพัฒนาอีวานเกเลียน, อุปกรณ์สนับสนุนอีวานเกเลียน และดูแลซุปเปอร์คอมพิวเตอร์เมไจทั้งสามเครื่องของศูนย์บัญชาการ ซึ่งเป็นคอมพิวเตอร์ที่จำลองพฤติกรรมและวิธีคิดมาจากมารดาของเธอ ริตสึโกะเป็นเพื่อนสนิทกับทั้งมิซาโตะและคาจิตั้งแต่สมัยเรียน 

 คาจิ เรียวจิ 
คาจิ เรียวจิ (加持 リョウジ) เป็นสายลับของรัฐบาลญี่ปุ่นที่ถูกส่งมายังเนิร์ฟสาขาญี่ปุ่น โดยได้ดำรงตำแหน่งหัวหน้าฝ่ายตรวจสอบ อย่างไรด็ตาม คาจิไม่ได้มีวัตถุประสงค์ส่วนตัวใดๆ เขาเพียงแค่ต้องการจะรู้ว่าความจริงคืออะไร ใครต้องการและมีแผนการณ์จะทำอะไร ทั้งเก็นโด, เซเล่, แผนพัฒนามนุษยชาติ เขาเป็นหนึ่งในไม่กี่คนที่รู้ความลับจำนวนมาก

 ฮีวงะ มาโกโตะ 
ร้อยโท ฮีวงะ มาโกโตะ (日向 マコト) เป็นเจ้าหน้าที่ประจำแผนกสั่งการ ศูนย์บัญชาการเนิร์ฟ เขาเป็นพวกบ้าหนังสือ และมักจะเอาการ์ตูนมาอ่านเวลาว่าง

 อิบุกิ มายะ 
ร้อยโทหญิง อิบุกิ มายะ (伊吹 マヤ) เจ้าหน้าที่ประจำแผนกสั่งการ ศูนย์บัญชาการเนิร์ฟ เธอมีความชื่นชมในตัว ดร. อากางิ ริตสึโกะมาก และมักจะเรียกริตสึโกะว่า "รุ่นพี่" เสมอ

 อาโอบะ ชิเงรุ 
ร้อยโท อาโอบะ ชิเงรุ (青葉 シゲル) เจ้าหน้าที่ประจำแผนกสั่งการ ศูนย์บัญชาการเนิร์ฟ เขามักจะนำกีตาร์ขึ้นมาเล่นในเวลาว่าง

 เทวทูต 
ชื่อรายละเอียดลำดับเทวทูตโทรทัศน์ มังงะ รีบิวด์ อาดัม อาดัมเป็นสิ่งมีชีวิตทรงปัญญาแรกของโลก และยังเป็นอัครเทวทูตผู้ให้กำเนิดเทวทูตทุกตน 1 1 ? ลิลิธ เดินทางมายังโลกเมื่อ 4000 ล้านปีก่อนภายหลังอาดัม เป็นอัครเทวทูตผู้ให้กำเนิดวงศ์มนุษย์ 2 2 2 ไม่ทราบ เป็นเทวทูตตนที่ 3 ที่ปรากฏในภาครีบิวด์ ตื่นขึ้น(ในสภาพที่ไม่สมบูรณ์)และโจมตีเพื่อทำการหนีออกจากเนิร์ฟสาขาอเมริกา ถูกกำจัดโดยอีวา-05 และ ทำลายตัวเองไปพร้อมกับอีวา-05 - - 3 ซากิเอล เทวทูตตนแรกที่บุกเนิร์ฟสาขาญี่ปุ่น ถูกกำจัดโดยอีวา-01 ในสภาพนักบินเสียสติ 3 3 4 แชมเชล เป๋นเทวทูตลักษณะคล้ายแมงดา พยายามบุกเนิร์ฟสาขาญี่ปุ่น ถูกกำจัดโดยอีวา-01 4 4 5 รามิเอล เป็นเทวทูตรูปทรงคริสตัล พยายามบุกเนิร์ฟสาขาญี่ปุ่น สามารถปรับเปลี่ยนสภาพของร่างให้อยู่ในสภาพโจมตีและป้องกันได้ ถูกอีวา-01และอีวา-00 ใช้ปืนลำแสงอานุภาพสูงกำจัด 5 5 6 กากิเอล เทวทูตที่โจมตีกองเรือแปซิฟิกของสหประชาติเพื่อหาตัวอ่อนของอาดัม ถูกกำจัดโดยอีวา-02 6 6 - ไม่ทราบ ปรากฏในภาครีบิวด์ มีลักษณะคล้ายลูกตุ้มนาฬิกา ถูกกำจัดโดยอีวา-02 - - 6 อิศราเฟล มีความสามารถแยกร่างได้ ถูกกำจัดโดยอีวา-01 และ อีวา-02 7 7 - แซนดาลโฟน ถูกพบอยู่ในภูเขาไฟในสภาพตัวอ่อน ขณะส่งทีมไปเก็บก็เกิดการเจริญวัย ถูกกำจัดโดยอีวา-02 8 - - มาตาริเอล บุกเนิร์ฟสาขาญี่ปุ่นขณะไฟดับ ลักษณะคล้ายแมงมุม ถูกกำจัดโดยอีวา-01 9 - - ซาฮาเควล ค้นพบที่ชั้นบรรยากาศ บุกจู่โจมโดยการทิ้งตัวลงมาที่พื้นโลก ถูกกำจัดโดยอีวา-00, -01 และ -02 10 ไม่นับ 8 อิรูเอล เป็นเทวทูตระดับไมโครที่พยายามยึดซุปเปอร์คอมพิวเตอร์เมไจของเนิร์ฟ ถูกกำจัดโดย ดร.อากางิ ริตสึโกะ 11 - - เลลิเอล มีลักษณ์คล้ายลูกบอลขนาดใหญ่ลอยได้ สามารถดูดกลืนวัตถุให้จมลงไปใต้เงาได้ ถูกกำจัดโดย อีวา-01  12 - - บาร์ดิเอล มีลักษณะคล้ายสสารหนืดโดยเข้าควบคุมร่างอีวา-03 ถูกกำจัดโดยอีวา-01 โหมดดัมมี่ปลั๊ก   13 8 9 เซรูเอล เป็นเทวทูตตนแรกที่บุกเข้ามาถึงในจีโอฟร้อนท์และกองบัญชาการ ถูกกำจัดโดยอีวา-01 14 9 10 อราเอล พบอยู่บนชั้นบรรยากาศ สร้างการโจมตีด้วยแสง โจมตีด้านจิตใจทำให้ อาสึกะ และ อีวา-02 ไม่สามารถทำการสู้ได้ ถูกกำจัดโดยหอกลองกินุส โดยอีวา-00  15 10 - อาร์มิซาเอล มีลักษณะเป็นวงเส้นแสงประหลาด จู่โจมด้วยการแทงและแทรกซึม ถูกกำจัดโดยอีวา-00ระเบิดตัวเอง 16 11 - ไม่ทราบชื่อ ปรากฏในภาครีบิวด์ ถูกเตรียมไว้ภายร่างในอีวา-มาร์ก06 เพื่อเป็นเครื่องสังเวยแก่อีวา-13 - - 12 ทาบริส เทวทูตที่มีร่างกายและจิตเป็นมนุษย์ กำเนิดมาจากดวงจิตของอาดัมจึงมีเอ.ที.ฟิลด์ที่แกร่งที่สุด แฝงตัวเข้ามาในเนิร์ฟโดยคำสั่งเซเล่  17 12 1 และ 13 ลิลิน เทวทูตที่มีต้นกำเนิดมาจากลิลิธ หมายถึงมนุษย์ทุกคนบนโลก 18 13 ?